ລະເບີດຝັງດິນ ຢູ່ພາກຕາເວັນອອກ ຢູເຄຣນ ສັງຫານ ຜູ້ສັງເກດການ ອາເມຣິກັນ
ອີງຕາມລາຍງານນັ້ນ, ລົດໄດ້ຢຽບລະເບີດຝັງດິນ ຢູ່​ໃນເຂດຄວບຄຸມ ທີ່​ໄດ້​ປະກາດ​ຕົນ​ເອງ ​ເປັນສາທາລະນະລັດ ປະຊາຊົນ Luhansk.
ນັກສັງເກດການ ອາເມຣິກັນ ຄົນໜຶ່ງຈາກອົງການເພື່ອຄວາມປອດໄພ ແລະການຮ່ວມມື ໃນ ຢູໂຣບ ຫຼື OSCE ໄດ້ເສຍຊີວິດ ແລະ ນັກສັງ ເກດການອື່ນໆຫຼາຍຄົນໄດ້ຮັບບາດ ເຈັບ ໃນວັນອາທິດວານນີ້ ເມື່ອລົດຂອງພວກເຂົາເຈົ້າ ໄດ້ແລ່ນໄປຢຽບລະເບີດຝັງດິນໃກ້ ກັບເມືອງ Luhansk ທາງພາກຕາເວັນອອກຂອງປະເທດ ຢູເຄຣນ ກະຊວງການຕ່າງປະເທດ ຂອງ ອອສເຕຣຍ ໄດ້ຢືນຢັນວ່າ ເຫດການດັ່ງກ່າວເກີດຂຶ້ນໃກ້ ກັບບ້ານ Pryshyb ປະຈຸບັນນີ້ ອອສເຕຣຍ ກຳ ລັງຮັບໜ້າທີ່ເປັນປະທານວຽນຂອງອົງ ການ OSCE ລັດຖະມົນຕີການຕ່າງປະເທດ ອອສເຕຣຍ ທ່ານ Sebastian Kurz ໄດ້ຮຽກຮ້ອງໃຫ້ມີ ການສືບສວນສອບສວນຢ່າງລະອຽດ, ແລະ ກ່າວເພີ່ມເຕີມວ່າ ພວກຜູ້ຮັບຜິດຊອບນັ້ນ ຄວນຖືກນຳມາລົງໂທດ ນັກສັງເກດການຄົນ ເຢຍຣະມັນ ແລະ ເຊັກ ກໍໄດ້ຮັບບາດເຈັບເຊັ່ນກັນ ແຕ່ໄດ້ຮັບການ ປິ່ນປົວທີ່ໂຮງໝໍທ້ອງຖິ່ນ ອີງຕາມລາຍງານນັ້ນ, ລົດໄດ້ຢຽບລະເບີດຝັງດິນຢູ່ໃນເຂດຄວບຄຸມທີ່ໄດ້ປະກາດຕົນ ເອງເປັນສາທາລະນະລັດປະຊາຊົນ Luhansk ຫົວໜ້າຄະນະຜູ້ສັງເກດການພິເສດຂອງອົງການ OSCE ທ່ານ Ertugrul Apakan ໄດ້ ກ່າວວ່າເພິ່ນຈະເດີນທາງໄປເມືອງ Luhansk ໃນວັນຈັນມື້ນີ້ເພື່ອໄປໃຫ້ກຳລັງໃຈຕໍ່ບັນ ດານັກສັງເກດການ ແລະ ເພື່ອ ເຂົ້າໃຈສະຖານະການທີ່ດີກວ່າເກົ່າ ໃນຖະແຫຼງການສະບັບໜຶ່ງທ່ານ Apakan ໄດ້ກ່າວວ່າ ອົງການ OSCE ຍັງຄົງມີຄວາມໝັ້ນໝາຍ ທີ່ຈະປະຕິບັດພາລະກິດຂອງຕົນໃຫ້ສຳເລັດລຸລ່ວງ ແລະ ການປະກອບສ່ວນ ເພື່ອນຳເອົາສັນຕິພາບມາສູ່ປະຊາຊົນຊາວ ຢູເຄຣນ